CELEX: 
Language: sk
Date: 2020-12-15 00:00:00
Title: NARIADENIE KOMISIE (EÚ) …/… ktorým sa mení príloha XVII k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o látky karcinogénne, mutagénne alebo poškodzujúce reprodukciu (CMR), pomôcky, na ktoré sa vzťahuje nariadenie Európskeho parlamentu a Rady (EÚ) 2017/745, perzistentné organické znečisťujúce látky, určité kvapalné látky alebo zmesi, nonylfenol a testovacie metódy pre azofarbivá

NARIADENIE KOMISIE (EÚ) …/…
            
            
               z 15. 12. 2020,
            
            
               ktorým sa mení príloha XVII k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o látky karcinogénne, mutagénne alebo poškodzujúce reprodukciu (CMR), pomôcky, na ktoré sa vzťahuje nariadenie Európskeho parlamentu a Rady (EÚ) 2017/745, perzistentné organické znečisťujúce látky, určité kvapalné látky alebo zmesi, nonylfenol a testovacie metódy pre azofarbivá
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES
                  1
               , a najmä na jeho článok 68 ods. 2 a článok 131,
            
            
               keďže:
            
            
               (1)V položke 3 prílohy XVII k nariadeniu (ES) č. 1907/2006 sa nachádza niekoľko odkazov na označenie R65, ktoré je jednou zo štandardných „R-viet“, ktorou sa označujú osobitné riziká vyplývajúce z nebezpečenstiev spojených s používaním látky, ktoré boli stanovené v smernici Rady 67/548/EHS
                  2
               . Keďže uvedená smernica bola zrušená, odkazy na R65 by sa mali z položky 3 vypustiť.
            
            
               (2)Podľa bodu 6 položky 3 prílohy XVII k nariadeniu (ES) č. 1907/2006 Európska chemická agentúra 8. júla 2015 pripravila dokumentáciu v súlade s článkom 69 uvedeného nariadenia a dospela k záveru, že nie je potrebné navrhnúť zmenu obmedzenia uvedeného v tejto položke. Body 6 a 7 položky 3 sa preto stali nadbytočnými a mali by sa vypustiť.
            
            
               (3)V položkách 22, 67 a 68 prílohy XVII k nariadeniu (ES) č. 1907/2006 sa stanovujú obmedzenia, pokiaľ ide o pentachlórfenol a jeho soli a estery, bis(pentabrómfenyl)éter a perfluoroktánovú kyselinu a jej soli. Keďže v nariadení Európskeho parlamentu a Rady (EÚ) 2019/1021
                  3
                sa v súvislosti s uvedenými látkami stanovujú prísnejšie obmedzenia, položky 22, 67 a 68 prílohy XVII k nariadeniu (ES) č. 1907/2006 by sa mali vypustiť.
            
            
               (4)Položka 46 prílohy XVII k nariadeniu (ES) č. 1907/2006 bola pôvodne uvedená v nariadení (ES) č. 1907/2006 tak, že neobsahovala žiadne čísla CAS ani ES pre nonylfenol. Nariadením Komisie (ES) č. 552/2009
                  4
                sa k uvedenej položke doplnilo číslo CAS a EC číslo v záujme jej objasnenia a toho, aby ju mohli subjekty a orgány dozoru správne uplatňovať. Nezamýšľaným dôsledkom uvedeného doplnenia však bolo to, že teraz sú do položky 46 zahrnuté nie všetky izoméry nonylfenolu. Zámer zákonodarcu v čase prijatia obmedzenia by sa preto mal zohľadniť vypustením uvedených čísel.
            
            
               (5)V položkách 28, 29 a 30 prílohy XVII k nariadeniu (ES) č. 1907/2006 sa zakazuje uvádzanie na trh a používanie, s určením pre širokú verejnosť, látok, ktoré sú klasifikované ako karcinogénne, mutagénne alebo poškodzujúce reprodukciu (CMR) kategórie 1A alebo 1B a ktoré sú uvedené v dodatkoch 1 až 6 k uvedenej prílohe, ako aj zmesí obsahujúcich takéto látky v koncentráciách nad stanovený limit.
            
            
               (6)Látky klasifikované ako CMR sú uvedené v časti 3 prílohy VI k nariadeniu Európskeho parlamentu a Rady (ES) č. 1272/2008
                  5
               .
            
            
               (7)Po poslednej zmene dodatkov 1 až 6 k prílohe XVII k nariadeniu (ES) č. 1907/2006 nariadením Komisie (EÚ) 2018/675
                  6
                s cieľom zohľadniť nové klasifikácie látok ako látok CMR podľa nariadenia (ES) č. 1272/2008 sa časť 3 prílohy VI k nariadeniu (ES) č. 1272/2008 zmenila nariadením Komisie (EÚ) 2018/1480
                  7
                a delegovaným nariadením Komisie (EÚ) 2020/217
                  8
               . Je vhodné doplniť novo klasifikované látky CMR kategórie 1A alebo 1B uvedené v nariadeniach (EÚ) 2018/1480 a (EÚ) 2020/217 do dodatkov 1 až 6 k prílohe XVII k nariadeniu (ES) č. 1907/2006.
            
            
               (8)Nariadením Európskeho parlamentu a Rady (EÚ) 2017/745
                  9
                sa stanovujú pravidlá týkajúce sa uvedenia zdravotníckych pomôcok určených pre ľudí, príslušenstva k takýmto pomôckam a určitých skupín výrobkov bez medicínskeho účelu určenia na trh, ich sprístupňovania na trhu alebo ich uvedenia do používania. Keďže nariadenie (EÚ) 2017/745 obsahuje ustanovenia o látkach CMR a aby sa zabránilo dvojitej regulácii, pomôcky patriace do rozsahu pôsobnosti nariadenia (EÚ) 2017/745 by sa mali vyňať z obmedzení stanovených v položkách 28 – 30 prílohy XVII k nariadeniu (ES) č. 1907/2006.
            
            
               (9)Vypustenie položky 68 prílohy XVII k nariadeniu (ES) č. 1907/2006 by sa malo začať uplatňovať od dátumu uplatňovania príslušného ustanovenia delegovaného nariadenia Komisie (EÚ) 2020/784
                  10
               , ktorým sa kyselina perfluóroktánová a jej soli zaradili do prílohy I k nariadeniu (EÚ) 2019/1021.
            
            
               (10)Klasifikácie látok zavedené nariadením (EÚ) 2018/1480 sa uplatňujú od 1. mája 2020. Zainteresovaným stranám by sa mal poskytnúť dostatočný čas na prijatie vhodných opatrení na dosiahnutie súladu s obmedzením zavedeným týmto nariadením, pokiaľ ide o látky klasifikované ako látky CMR kategórie 1A alebo 1B podľa nariadenia (EÚ) 2018/1480. Lehota šiestich mesiacov by mala byť dostatočná. Dátum uplatňovania nebráni subjektom, aby uplatňovali obmedzenia týkajúce sa látok CMR kategórie 1A alebo 1B klasifikovaných podľa nariadenia (EÚ) 2018/1480 skôr.
            
            
               (11)Delegované nariadenie (EÚ) 2020/217 sa bude uplatňovať od 1. októbra 2021. Obmedzenie zavedené týmto nariadením, pokiaľ ide o látky klasifikované ako látky CMR kategórie 1A alebo 1B nariadením (EÚ) 2020/217, by sa preto malo uplatňovať od 1. októbra 2021. Dátum uplatňovania nebráni subjektom, aby uplatňovali obmedzenia týkajúce sa látok CMR kategórie 1A alebo 1B klasifikovaných podľa nariadenia (EÚ) 2020/217 skôr.
            
         
         
            
               (12)Nariadením Komisie (EÚ) 2017/776
                  11
                sa vykonali zmeny v názvoch a číslovaní v časti 3 prílohy VI k nariadeniu (ES) č. 1272/2008. Zodpovedajúce úpravy položiek 28, 29 a 30 v stĺpci 1 prílohy XVII k nariadeniu (ES) č. 1907/2006 boli vykonané nariadením (EÚ) 2018/675. Podobné zmeny by sa mali vykonať v názvoch dodatkov 1 až 6 k prílohe XVII k nariadeniu (ES) č. 1907/2006.
            
            
               (13)V dodatku 10 k prílohe XVII k nariadeniu (ES) č. 1907/2006 sa uvádzajú testovacie metódy pre azofarbivá na účely položky 43 uvedenej prílohy. Viaceré z uvedených testovacích metód sú zastarané a Európsky výbor pre normalizáciu ich nahradil modernejšími testovacími metódami. Dodatok 10 by sa preto mal zmeniť tak, aby odrážal uvedené zmeny.
            
            
               (14)Nariadenie (ES) č. 1907/2006 by sa preto malo zodpovedajúcim spôsobom zmeniť.
            
            
               (15)Opatrenia stanovené v tomto nariadení sú v súlade so stanoviskom výboru zriadeného podľa článku 133 ods. 1 nariadenia (ES) č. 1907/2006,
            
            
               PRIJALA TOTO NARIADENIE:
            
            
               Článok 1
            
            
               Príloha XVII k nariadeniu (ES) č. 1907/2006 sa mení v súlade s prílohou k tomuto nariadeniu.
            
            
               Článok 2
            
            
               1.Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               2.Bod 6 prílohy sa uplatňuje od 4. júla 2020.
            
            
               Bod 8 písm. b) prílohy sa uplatňuje takto:
            
            
               –riadky pre kobalt, benzo[r,s,t]pentafén a dibenzo[b,def]chryzén; dibenzo[a,h]pyrén sa uplatňujú od 1. októbra 2021,
            
            
               –riadky pre 1,2-dihydroxybenzén; pyrokatechol, acetaldehyd; etanal a spirodiklofén (ISO); O-[3-(2,4-dichlórfenyl)-2-oxo-1-oxaspiro[4.5]dec-3-én-4-yl]-2,2-dimetylbutanoát sa uplatňujú od [Úrad pre publikácie: vložte prosím dátum – šesť mesiacov odo dňa nadobudnutia účinnosti tohto pozmeňujúceho nariadenia].
            
            
               Písmeno b) bodu 11 prílohy sa uplatňuje od 1. októbra 2021.
            
            
               Bod 12 písm. b) prílohy sa uplatňuje takto:
            
            
               –riadky pre kobalt, etylénoxid; oxirán, 2,2'-iminodietanol, N-(C13-15-rozvetvené a lineárne alkyl)deriváty, diizohexyl-ftalát, halosulfurón-metyl (ISO); O-metyl-5-[((4,6-dimetoxy-2-pyrimidinyl)amino)karbonylaminosulfonyl]-3-chlór-1-metyl-1H-pyrazol-4-karboxylát, 2-metylimidazol a dibutylbis(pentán-2,4-dionáto-O,O')stanium sa uplatňujú od 1. októbra 2021,
            
            
               –riadky pre 2-benzyl-2-dimetylamín-4’-morfolín-1-fenylbután-1-ón, propikonazol (ISO); (2RS,4RS;2RS,4SR)-1-{[2-(2,4-dichlórfenyl)-4-propyl-1,3-dioxolán-2-yl]metyl}-1H-1,2,4-triazol a 1-vinylimidazol sa uplatňujú od [Úrad pre publikácie: vložte prosím dátum – šesť mesiacov odo dňa nadobudnutia účinnosti tohto pozmeňujúceho nariadenia].
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 15. 12. 2020
            
            
               
                     Za Komisiu
               
            
         
         
            
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 396, 30.12.2006, s. 1.
               
               
                  
                     (2)
                  
                        Smernica Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (Ú. v. ES 196, 16.8.1967, s. 1).
               
               
                  
                     (3)
                  
                        Nariadenie Európskeho parlamentu a Rady (EÚ) 2019/1021 z 20. júna 2019 o perzistentných organických látkach (Ú. v. EÚ L 169, 25.6.2019, s. 45).
               
               
                  
                     (4)
                  
                        Nariadenie Komisie (ES) č. 552/2009 z 22. júna 2009, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o prílohu XVII (Ú. v. EÚ L 164, 26.6.2009, s. 7).
               
               
                  
                     (5)
                  
                        Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).
               
               
                  
                     (6)
                  
                        Nariadenie Komisie (EÚ) 2018/675 z 2. mája 2018, ktorým sa menia dodatky k prílohe XVII k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o látky karcinogénne, mutagénne alebo látky poškodzujúce reprodukciu (CMR) (Ú. v. EÚ L 114, 10.2.2017, s. 4).
               
               
                  
                     (7)
                  
                        Nariadenie Komisie (EÚ) 2018/1480 zo 4. októbra 2018, ktorým sa na účely prispôsobenia technickému a vedeckému pokroku mení nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí a opravuje nariadenie Komisie (EÚ) 2017/776 (Ú. v. EÚ L 251, 5.10.2018, s. 1).
               
               
                  
                     (8)
                  
                        Delegované nariadenie Komisie (EÚ) 2020/217 zo 4. októbra 2019, ktorým sa na účely prispôsobenia technickému a vedeckému pokroku mení a opravuje nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí (Ú. v. EÚ L 44, 18.2.2020, s. 1).
               
               
                  
                     (9)
                  
                        Nariadenie Európskeho parlamentu a Rady (EÚ) 2017/745 zo 7. apríla 2017 o zdravotníckych pomôckach, zmene smernice 2001/83/ES, nariadenia (ES) č. 178/2002 a nariadenia (ES) č. 1223/2009 a o zrušení smerníc Rady 90/385/EHS a 93/42/EHS (Ú. v. EÚ L 117, 5.5.2017, s. 1).
               
               
                  
                     (10)
                  
                        Delegované nariadenie Komisie (EÚ) 2020/784 z 8. apríla 2020, ktorým sa mení príloha I k nariadeniu Európskeho parlamentu a Rady (EÚ) 2019/1021, pokiaľ ide o zaradenie kyseliny perfluóroktánovej (PFOA), jej solí a príbuzných zlúčenín do príslušného zoznamu (Ú. v. EÚ L 188, 15.6.2020, s. 1).
               
               
                  
                     (11)
                  
                        Nariadenie Komisie (EÚ) 2017/776 zo 4. mája 2017, ktorým sa na účely prispôsobenia technickému a vedeckému pokroku mení nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí (Ú. v. EÚ L 116, 5.5.2017, s. 1).
               
            
      
    ---documentbreak--- 
      
         
         
            
               PRÍLOHA
            
            
               Príloha XVII k nariadeniu (ES) č. 1907/2006 sa mení takto:
            
            
               (1)Stĺpec 2 položky 3 sa mení takto: 
            
            
               a)
                     Bod 3 sa nahrádza takto:
            
            
               „3. Nesmú sa uviesť na trh v prípade, že obsahujú farbivo, pokiaľ sa to nevyžaduje na daňové účely, ani arómu, ani oboje, ak:
            
            
               – môžu byť použité ako náplň do dekoratívnych olejových lámp určených pre širokú verejnosť a
            
            
               – hrozí nebezpečenstvo ich vdýchnutia a sú označené vetou H304.“;
            
            
               b)
                     Bod 5 sa nahrádza takto:
            
            
               „5. Bez toho, aby bolo dotknuté uplatňovanie iných ustanovení Únie týkajúcich sa klasifikácie, označovania a balenia látok a zmesí, musia dodávatelia pred uvedením daného výrobku na trh zabezpečiť, aby boli splnené tieto požiadavky:
            
            
               a) na lampových olejoch označených vetou H304 určených širokej verejnosti sa viditeľne, čitateľne a nezmazateľne uvádza: „Lampy plnené touto kvapalinou uchovávajte mimo dosahu detí.“ a od 1. decembra 2010 takto: „Prehltnutie i malého množstva lampového oleja – alebo dokonca cmúľanie knôtu lámp – môže spôsobiť život ohrozujúce poškodenie pľúc.“;
            
            
               b) na tekutých podpaľovačoch grilov označených vetou H304 určených širokej verejnosti sa od 1. decembra 2010 viditeľne, čitateľne a nezmazateľne uvádza: „Prehltnutie i malého množstva tekutého podpaľovača grilov môže spôsobiť život ohrozujúce poškodenie pľúc.“;
            
            
               c) lampové oleje a podpaľovače grilov označené vetou H304 určené širokej verejnosti sa od 1. decembra 2010 balia do čiernych nepriehľadných nádob s objemom max. 1 liter.“;
            
            
                  c)
                     Bod 6 sa vypúšťa;
            
            
                  d)
                     Bod 7 sa vypúšťa.
            
            
            
               (2)Položka 22 sa vypúšťa.
            
            
               (3)V položkách 28 – 30 sa v bode 2 stĺpci 2 dopĺňa toto písmeno f):
            
            
               „f) pomôcky, na ktoré sa vzťahuje nariadenie (EÚ) 2017/745“.
            
            
               (4)V položke 46 sa vypúšťajú odkazy na číslo CAS a číslo ES v stĺpci 1 písm. a).
            
         
         
            
               (5)Položka 67 sa vypúšťa.
            
            
               (6)Položka 68 sa vypúšťa.
            
            
               (7)Názov dodatku 1 sa nahrádza takto:
            
            
               „Položka 28 – Karcinogény: kategória 1A“.
            
            
               (8)Dodatok 2 sa mení takto:
            
            
               a)
                     Názov sa nahrádza takto:
            
            
               „Položka 28 – Karcinogény: kategória 1B“;
            
            
               b)
                     Do tabuľky sa vkladajú tieto položky v poradí podľa indexových čísiel v nej stanovených:
            
            
                     
                        „Kobalt
                     
                  
                  
                     
                        027-001-00-9
                     
                  
                  
                     
                        231-158-0
                     
                  
                  
                     
                        7440-48-4“
                     
                  
                  
                     
                  
               
                     
                        „Benzo[r,s,t]pentafén
                     
                  
                  
                     
                        601-090-00-X
                     
                  
                  
                     
                        205-877-5
                     
                  
                  
                     
                        189-55-9“
                     
                  
                  
                     
                  
               
                     
                        „Dibenzo[b,def]chryzén; dibenzo[a,h]pyrén
                     
                  
                  
                     
                        601-091-00-5
                     
                  
                  
                     
                        205-878-0
                     
                  
                  
                     
                        189-64-0“
                     
                  
                  
                     
                  
               
                     
                        „1,2-dihydroxybenzén; pyrokatechol
                     
                  
                  
                     
                        604-016-00-4
                     
                  
                  
                     
                        204-427-5
                     
                  
                  
                     
                        120-80-9“
                     
                  
                  
                     
                  
               
                     
                        „Acetaldehyd; etanal
                     
                  
                  
                     
                        605-003-00-6
                     
                  
                  
                     
                        200-836-8
                     
                  
                  
                     
                        75-07-0“
                     
                  
                  
                     
                  
               
                     
                        „Spirodiklofén (ISO); O-[3-(2,4-dichlórfenyl)-2-oxo-1-oxaspiro[4.5]dec-3-én-4-yl]-2,2-dimetylbutanoát
                     
                  
                  
                     
                        607-730-00-4
                     
                  
                  
                     
                        –
                     
                  
                  
                     
                        148477-71-8“.
                     
                  
                  
                     
                  
               
               (9)Názov dodatku 3 sa nahrádza takto:
            
            
               „Položka 29 – Mutagény zárodočných buniek: kategória 1A“.
            
            
               (10)Názov dodatku 4 sa nahrádza takto:
            
            
               „Položka 29 – Mutagény zárodočných buniek: kategória 1B“.
            
            
               (11)Dodatok 5 sa mení takto:
            
            
               a)
                     Názov sa nahrádza takto:
            
            
               „Položka 30 – Reprodukčne toxické látky: kategória 1A“.
            
            
               b) Do tabuľky sa vkladá táto položka v poradí podľa indexových čísiel v nej stanovených:
            
            
                     
                        „Metylhydrargýrium-chlorid
                     
                  
                  
                     
                        080-012-00-0
                     
                  
                  
                     
                        204-064-2
                     
                  
                  
                     
                        115-09-3“.
                     
                  
                  
                     
                  
               
               (12)Dodatok 6 sa mení takto: 
            
            
               a)
                     Názov sa nahrádza takto:
            
         
         
            
               „Položka 30 – Reprodukčne toxické látky: kategória 1B“.
            
            
               b)
                     Do tabuľky sa vkladajú tieto položky v poradí podľa indexových čísiel v nej stanovených:
            
            
                     
                        „Kobalt
                     
                  
                  
                     
                        027-001-00-9
                     
                  
                  
                     
                        231-158-0
                     
                  
                  
                     
                        7440-48-4“
                     
                  
                  
                     
                  
               
                     
                        „Etylénoxid; oxirán
                     
                  
                  
                     
                        603-023-00-X
                     
                  
                  
                     
                        200-849-9
                     
                  
                  
                     
                        75-21-8“
                     
                  
                  
                     
                  
               
                     
                        „2,2'-iminodietanol, N-(C13-15-rozvetvené a lineárne alkyl)deriváty
                     
                  
                  
                     
                        603-236-00-8
                     
                  
                  
                     
                        308-208-6
                     
                  
                  
                     
                        97925-95-6“
                     
                  
                  
                     
                  
               
                     
                        „2-benzyl-2-dimetylamín-4’-morfolín-1-fenylbután-1-ón
                     
                  
                  
                     
                        606-047-00-9
                     
                  
                  
                     
                        404-360-3
                     
                  
                  
                     
                        119313-12-1“
                     
                  
                  
                     
                  
               
                     
                        „Diizohexyl-ftalát
                     
                  
                  
                     
                        607-737-00-2
                     
                  
                  
                     
                        276-090-2
                     
                  
                  
                     
                        71850-09-4“
                     
                  
                  
                     
                  
               
                     
                        „Propikonazol (ISO); (2RS,4RS;2RS,4SR)-1-{[2-(2,4-dichlórfenyl)-4-propyl-1,3-dioxolán-2-yl]metyl}-1H-1,2,4-triazol
                     
                  
                  
                     
                        613-205-00-0
                     
                  
                  
                     
                        262-104-4
                     
                  
                  
                     
                        60207-90-1“
                     
                  
                  
                     
                  
               
                     
                        „1-vinylimidazol
                     
                  
                  
                     
                        613-328-00-X
                     
                  
                  
                     
                        214-012-0
                     
                  
                  
                     
                        1072-63-5“
                     
                  
                  
                     
                  
               
                     
                        „Halosulfurón-metyl (ISO);
                     
                     
                        O-metyl-5-[((4,6-dimetoxy-2-pyrimidinyl)amino)karbonylaminosulfonyl]-3-chlór-1-metyl-1H-pyrazol-4-karboxylát
                     
                  
                  
                     
                        613-329-00-5
                     
                  
                  
                     
                        –
                     
                  
                  
                     
                        100784-20-1“
                     
                  
                  
                     
                  
               
                     
                        „2-metylimidazol
                     
                  
                  
                     
                        613-330-00-0
                     
                  
                  
                     
                        211-765-7
                     
                  
                  
                     
                        693-98-1“
                     
                  
                  
                     
                  
               
                     
                        „Dibutylbis(pentán-2,4-dionáto-O,O')stanium
                     
                  
                  
                     
                        650-056-00-0
                     
                  
                  
                     
                        245-152-0
                     
                  
                  
                     
                        22673-19-4“.
                     
                  
                  
                     
                  
               
               (13)Tabuľka v doplnku 10 sa nahrádza touto tabuľkou:
            
            
                     
                        „Európska organizácia pre normalizáciu
                     
                  
                  
                     
                        Odkaz na harmonizovanú normu a jej názov
                     
                  
                  
                     
                        Odkaz na nahradenú normu
                     
                  
               
                     
                        CEN
                     
                  
                  
                     
                        EN ISO 17234-1:2015
                     
                     
                        Usne. Chemické skúšky na stanovenie určitých azofarbív vo farbených usniach. Časť 1: Stanovenie určitých aromatických amínov odvodených z azofarbív
                     
                  
                  
                     
                        EN ISO 17234-1:2010
                     
                     
                  
               
                     
                        CEN
                     
                  
                  
                     
                        EN ISO 17234-2:2011
                     
                     
                        Usne. Chemické skúšky na stanovenie určitých azofarbív vo farbených usniach. Časť 2: Stanovenie 4-aminoazobenzénu 
                     
                  
                  
                     
                        CEN ISO/TS 17234:2003
                     
                     
                  
               
                     
                        CEN
                     
                  
                  
                     
                        EN ISO 14362-1:2017
                     
                     
                        Textílie. Metódy stanovovania určitých aromatických amínov pochádzajúcich z azofarbív. Časť 1: Dôkaz použitia určitých azofarbív získaných bez extrakcie
                     
                  
                  
                     
                        EN 14362-1:2012
                     
                     
                  
               
                     
                        CEN
                     
                  
                  
                     
                        EN ISO 14362-3:2017
                     
                     
                        Textílie. Metódy stanovovania určitých aromatických amínov pochádzajúcich z azofarbív. Časť 3: Dôkaz použitia určitých azofarbív, ktoré môžu uvoľňovať 4-aminobenzén
                     
                  
                  
                     
                        EN 14362-3:2012“.